**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE ÎNCADRARE**

 Ca urmare a solicitării de emitere a acordului de mediu adresate de **MUNICIPIUL BRAȘOV- SERVICIUL INVESTIȚII,** cu sediul în județul Brașov, mun. Brașov, B-dul Eroilor, nr. 8 , înregistrată la APM Brasov cu nr. 14291 din 25.10.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin **Legea nr. 49/2011**, cu modificările și completările ulterioare;

și ca urmare a completării documentației cu nr. 15164 din 13.11.2023, nr. 15689 din 22.11.2023, nr. 16859 din 18.12.2023, nr. 3282 din 07.03.2024 și nr. 3716 din 15.03.2024, autoritatea competenta pentru protecția mediului APM Brasov **decide,** ca urmare a consultărilor desfășurate în cadrul ședintei Comisiei de Analiza Tehnica din data de 19.01.2024, că proiectul **„EXTINDEREA REȚELELOR DE ALIMENTARE CU APĂ ȘI CANALIZARE ÎN CARTIERELE STUPINI ȘI TRACTORUL 1 ȘI STR. NARCISELOR”**, propus a fi amplasat în județul Brașov, mun. Brașov, zona străzilor Bârsei, Voroneț, Plugarilor, Morarului, Lânii, Durău, Târgului, Bressan, Pășunii, Narciselor, Calea Feldioarei, conform Certificatului de Urbanism nr. 3038 din 16.10.2023, eliberat de Primăria Municipiului Brașov, ***nu se supune evaluarii impactului* *asupra mediului, nu se supune evaluarii adecvate și nu se supune evaluării* *impactului asupra corpurilor de apă.***

 Justificarea prezentei decizii:

1. **Motivele pe baza carora s-a stabilit necesitatea neefectuarii evaluării impactului asupra mediului sunt următoarele:**

a) proiectul se incadreaza in prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2,** pct. 13 lit. a) *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*;

b) titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;

c) lipsa observțtiilor din partea publicului interesat;

d) în urma analizării criteriilor de selecție pentru stabilirea necesității efectuării evaluării impactului asupra mediului, prevazute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

 ***1. Caracteristicile proiectului:***

***a) dimensiunea si conceptia intregului proiect****:*

*Caracterizarea zonei de amplasament:*

Terenul pe care se va realiza proiectul este amplasat în intravilanul municipiului Brașov, cartierele Stupini, Tractorul 1 și str. Narciselor, teren domeniu public, străzi: Bârsei, Voroneț, Plugarilor, Morarului, Lânii, Durău, Târgului, Bressan, Pășunii, Narciselor, Calea Feldioarei.

*Scopul investiției și elemente de corelare-coordonare:* titularul proiectului dorește să extindă rețeaua centralizată de alimentare cu apă și rețeaua centralizată de canalizare ape uzate menajere ale municipiului Brașov, administrate de Compania Apa Brașov SA, în cartierele Stupini, Tractorul 1 și strada Narciselor. Aceste cartiere/zone au cunoscut, în ultima perioadă, o dezvoltare imobiliară, necesitând astfel asigurarea dotărilor hidroedilitare, care să deservească locuitorii respectivi.

*Situatia existentă:* terenul pe care urmează a se dezvolta proiectul este situat în jud. Brașov, intravilanul municipiului Brașov, cartierele Stupini, Tractorul 1 și strada Narciselor, teren domeniu public, străzi: Bârsei, Voroneț, Plugarilor, Morarului, Lânii, Durău, Târgului, Bressan, Pășunii, Narciselor, Calea Feldioarei.

*Situatia propusă:* prin proiect se propun următoarele lucrări:

A) Extindere rețea de alimentare cu apă

Lucrările de extindere rețea de alimentare cu apă se vor realiza din conducte HDPE SDR 17 PN 10 10 bar, cu diametre cuprinse între 110 mm și 250 mm, în lungime totală de 5929,50 m, pe următoarele străzi din intravilanul municipiului Brașov:

1) strada ramificare din strada Bârsei:

- conductă HDPE Dn 110 mm SDR 17 PN 10 bar, în lungime de 439,00 m, ce se va racorda la rețeaua de apă HDPE Dn 110 mm, existentă pe strada Capra Neagră, prin intermediul unui cămin de vane Dn 1000 mm; pe rețeaua nou proiectată se vor amplasa 5 hidranți supraterani Dn 80 mm;

- conductă HDPE Dn 125 mm SDR 17 PN 10 bar, în lungime de 202,00 m, ce se va racorda la rețeaua de apă HDPE Dn 250 mm, existentă pe strada Bârsei, prin intermediul unui cămin de vane Dn 1000 mm; pe rețeaua nou proiectată se vor amplasa 2 hidranți supraterani Dn 80 mm;

2) strada Voroneț: conductă HDPE Dn 125 mm SDR 17 PN 10 bar, în lungime de 313,00 m, ce se va racorda la rețeaua de apă HDPE Dn 315 mm, existentă pe strada Bârsei, prin intermediul unui cămin de vane Dn 1000 mm; pe rețeaua extinsă se vor amplasa 3 hidranți supraterani Dn 80 mm;

3) strada ramificare din strada Morarului: conductă HDPE Dn 125 mm SDR 17 PN 10 bar, în lungime de 244,00 m, ce se va racorda la rețeaua de apă HDPE Dn 250 mm, existentă pe strada Morarului, prin intermediul unui cămin de vane Dn 1000 mm; pe rețeaua nou proiectată se vor amplasa 3 hidranți supraterani Dn 80 mm;

4) strada ramificare din strada Lânii: conductă HDPE Dn 110 mm SDR 17 PN 10 bar, în lungime de 497,50 m, ce se va racorda la rețeaua de apă HDPE Dn 110 mm, existentă pe strada Lânii, prin intermediul unui cămin de vane Dn 1000 mm; pe rețeaua nou proiectată se vor amplasa 5 hidranți supraterani Dn 80 mm;

5) strada ramificare din strada Târgului: conductă HDPE Dn 110 mm SDR 17 PN 10 bar, în lungime de 367,00 m, ce se va racorda la rețeaua de apă HDPE Dn 110 mm, existentă pe strada Târgului, prin intermediul unui cămin de vane Dn 1000 mm; pe rețeaua nou proiectată se vor amplasa 4 hidranți supraterani Dn 80 mm;

6) strada ramificare din strada Calea Feldioarei: conductă HDPE Dn 110 mm SDR 17 PN 10 bar, în lungime de 264,00 m, ce se va racorda la rețeaua de apă HDPE Dn 110 mm, existentă pe strada Calea Feldioarei, prin intermediul unui cămin de vane Dn 1000 mm; pe rețeaua nou proiectată se vor amplasa 4 hidranți supraterani Dn 80 mm;

7) strada ramificare din strada Bressan: conductă HDPE Dn 160 mm SDR 17 PN 10 bar, în lungime de 799,00 m, ce se va racorda la rețeaua de apă HDPE Dn 160 mm, existentă pe strada Bressan, prin intermediul unui cămin de vane Dn 1000 mm; pe rețeaua nou proiectată se vor amplasa 13 hidranți supraterani Dn 100 mm;

8) strada Bressan: conductă HDPE Dn 160 mm SDR 17 PN 10 bar, în lungime de 1311,00 m, ce se va racorda la rețeaua de apă existentă pe strada Calea Feldioarei, prin intermediul unui cămin de vane Dn 1000 mm; pe rețeaua extinsă se vor amplasa 12 hidranți supraterani Dn 100 mm;

9) strada Narciselor: conductă HDPE Dn 250 mm SDR 17 PN 10 bar, în lungime de 1493,00 m, ce se va racorda la rețeaua de apă HDPE Dn 250 mm, existentă pe strada Narciselor, prin intermediul unui cămin de vane Dn 1000 mm; pe rețeaua extinsă se vor amplasa 11 hidranți supraterani Dn 100 mm.

B) Execuție branșamente de apă la rețeaua de alimentare cu apă extinsă:

1) strada ramificare din strada Bârsei: 25 branșamente din conductă HDPE Dn 25 – 32 mm;

2) strada Voroneț: 12 branșamente din conductă HDPE Dn 25 – 32 mm;

3) strada ramificare din strada Morarului: 13 branșamente din conductă HDPE Dn 25 – 32 mm;

4) strada ramificare din strada Lânii: 8 branșamente din conductă HDPE Dn 25 – 32 mm;

5) strada ramificare din strada Târgului: 5 branșamente din conductă HDPE Dn 25 – 32 mm;

C) Extindere rețea de canalizare menajeră

Lucrările de extindere rețea de canalizare menajeră se vor realiza în sistem gravitational, din conducte PVC-KG SN 8, cu diametre cuprinse între 250 mm și 400 mm, în lungime totală de 5516 m, și în sistem sub presiune, din conducte HDPE Dn 90 mm PN 10, cu diametre cuprinse între 90 mm și 110 mm, în lungime totală de 2124 m, pe următoarele străzi din intravilanul municipiului Brașov:

1) strada ramificare din strada Bârsei: conductă PVC-KG SN 8 Dn 250 mm, în lungime de 254,50 m, conductă sub presiune HDPE Dn 90 m PN 10, în lungime de 197,77 m, ce se va racorda la rețeaua de canalizare existentă pe strada Bârsei;

2) strada Voroneț: conductă PVC-KG SN 8 Dn 250 mm, în lungime de 300 m, conductă sub presiune HDPE Dn 90 mm PN 10, în lungime de 314,50 m, ce se va racorda la rețeaua de canalizare existentă pe strada Bârsei;

3) strada ramificare din strada Morarului: conductă PVC-KG SN 8 Dn 250 mm, în lungime de 244,00 m, conductă sub presiune HDPE Dn 90 mm PN 10, în lungime de 9,50 m, ce se va racorda la rețeaua de canalizare existentă pe strada Morarului;

4) strada ramificare din strada Lânii: conductă PVC-KG SN 8 Dn 250 mm, în lungime de 489,00 m;

5) strada Durău: conductă PVC-KG SN 8 Dn 250 mm, în lungime de 450,00 m;

6) strada ramificare din strada Târgului: conductă PVC-KG SN 8 Dn 250 mm, în lungime de 338,00 m, conductă sub presiune HDPE Dn 90 mm PN 10, în lungime de 23,42 m, ce se va racorda la rețeaua de canalizare existentă pe strada Târgului;

7) strada ramificare din strada Calea Feldioarei: conductă PVC-KG SN 8 Dn 250 mm, în lungime de 102,35 m;

8) strada ramificare din strada Bressan: conductă PVC-KG SN 8 Dn 315 mm, în lungime de 783,60 m;

9) strada Bressan: conductă PVC-KG SN 8 Dn 250 mm, în lungime de 998,76 m;

9) strada Narciselor: conductă PVC-KG SN 8 Dn 400 mm, în lungime de 1556,00 m, conductă sub presiune HDPE Dn 110 mm PN 10, în lungime de 1542,00 m, ce se va racorda la rețeaua de canalizare existentă pe strada Narciselor;

10) strada Adrian Păunescu intersecție cu strada Nicolae Labiș: conductă sub presiune HDPE Dn 90 mm PN 10, în lungime de 36,50 m, ce se va racorda la reteaua decanalizare existent pe strada Nicolae Labiș;

D) Execuție racorduri la rețeaua de canalizare menajeră extinsă:

1) ramificare din strada Bârsei: 16 racorduri din conductă PVC-KG Dn 160 mm;

2) strada Voroneț: 12 racorduri din conductă PVC-KG Dn 160 mm;

3) ramificare din strada Morarului: 13 racorduri din conductă PVC-KG Dn 160 mm;

4) ramificare din strada Lânii: 9 racorduri din conductă PVC-KG Dn 160 mm;

5) ramificare din strada Durău: 5 racorduri din conductă PVC-KG Dn 160 mm;

6) ramificare din strada Târgului: 5 racorduri din conductă PVC-KG Dn 160 mm;

E) Execuție șase stații de pompare ape uzate menajere, după cum urmează:

SPAU 1 -strada Voroneț (1a+1r) cu Q= 2,00 l/s, Hmax= 10,00 mCA;

SPAU 2 -ramificare din str. Bârsei (1a+1r) cu Q= 2,00 l/s, Hmax= 10,00 mCA;

SPAU 3 -ramificare din strada Morarului (1a+1r) cu Q= 2,00 l/s, Hmax= 10,00 mCA;

SPAU 4 -ramificare din strada Târgului (1a+1r) cu Q= 2,00 l/s, Hmax= 10,00 mCA;

SPAU 5 –strada Narciselor (1a+1r) cu Q= 12,50 l/s, Hmax= 35,00 mCA;

SPAU 6 – strada Adrian Păunescu intersecție cu strada Nicolae Labiș (1a+1r) cu Q= 3,00 l/s, Hmax= 10,00 mCA.

**Organizarea de șantier:**

În perioada lucrărilor de organizare de șantier, principalele surse de poluare a aerului le reprezintă utilajele (buldozere, autocamioane de transport), echipate cu motoare termice omologate, care în urma arderii combustibilului lichid, evacuează gaze de ardere specifice (gaze cu conținut de monoxid de carbon, oxizi de azot, sulf, particule în suspensie) în limitele admise de normele în vigoare. Se va verifica periodic starea utilajelor de construcție și a autovehiculelor de transport, astfel încât ele să funcționeze optim, reducându-se astfel riscul producerii de accidente în șantier

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare.

Vor fi amenajate spații speciale pentru colectarea și stocarea temporara a deșeurilor provenite de la organizarea de șantier, care vor fi depozitate în pubele, fiind interzisă depozitarea deșeurilor direct pe sol. Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

Orice posibil risc de mediu descris pentru fiecare factor în parte trebuie prevenit de către echipa de implementare a proiectului.

Lucrările de organizare de șantier (barăci pentru constructori, platforme de depozitare, toalete ecologice) se amplasează în incinta proprie, în zona neafectata de lucrările de execuție.

Deșeurile menajere rezultate din organizarea de șantier vor fi depozitate în pubele ecologice, ce vor fi ridicate de unitati specializate, pe bază de contract încheiat.

**Impactul de mediu în faza de organizare de şantier**

Accesul la lucrările propuse se va face pe drumurile existente. Căile de acces vor fi întreţinute pe toată durata execuţiei. Lucrările proiectate nu sunt amplasate în zone de risc.

Impactul produs de lucrările de organizare de şantier asupra factorilor de mediu, sol şi subsol va fi neglijabil, fără a conduce la modificări în structura solului şi subsolului.

Conform prevederilor legislative, în faza proiectului tehnic se ţine cont de cerinţele de securitate a muncii, titularul desemnând pe parcursul execuţiei lucrărilor un responsabil cu protecţia muncii.

**Lucrări de refacere a amplasamentului în zona afectată de execuţia investiţiei***:*

După finalizarea lucrărilor terenul va fi readus la starea inițială, vor fi de asemenea luate toate măsurile, astfel încât terenul ocupat temporar să fie redat în circulația inițială. Terenul ocupat temporar va fi nivelat pentru aducerea lui la cota inițială.

In zonele afectate de lucrarile de constructii-montaj se va reface terenul la starea initiala: prin acoperirea gropilor de lucru si a santului deschis, nivelarea stratului vegetal care a fost depozitat separat la inceperea lucrarilor, prin plantatie, insamantare si fertilizare a zonei afectate sau aducerea la starea initiala a stratului asfaltic existent.

***b) cumularea cu alte proiecte existente si/sau aprobate –***  nu este cazul;

***c) utilizarea resurselor naturale în special a solului, a terenurilor, a apei și a biodiversitatii -*** nu este cazul;

***d) cantitatea și tipurile de deșeuri generate/gestionate:***

În perioada de execuție a investiției: Deșeurile care vor rezulta pe toată perioada lucrărilor de executie, vor fi evacuate de pe amplasament, pe baza unui contract cu una dintre societățile de salubrizare autorizate. Depozitarea temporară a deșeurilor și a materialelor de construcții se va face astfel încât să nu permită poluări ale solului. Deșeurile rezultate în urma lucrărilor se vor depozita în containere, separate pe tipuri și categorii. Deșeurile menajere vor fi colectate în europubele amplasate pe o platformă din incintă și ridicate periodic de către o unitate specializată, în baza unui contract. Se vor respecta prevederile normelor de salubritate în vigoare.

Vor fi generate următoarele tipuri de deșeuri:

* *deseuri nepericuloase*
* 17 05 04 pamant de excavație (altele decat cele specificate la 17 05 03);
* 17 09 04 deseuri de materiale din constructie;
* 17 04 07 deseuri metalice rezultate de la operatiunile de asamblare a structurilor metalice si de montaj al utilajelor;
* 17 02 01 deseuri de lemn;
* 12 01 13 deseuri de la sudura;
* 20 01 08 deseuri menajere si asimilabil menajere, rezultate din activitatile personalului angajat;
* 20 01 01 hartie si carton.

In perioada de functionare:Transportul de lichide prin conductele proiectate nu prezintă surse potențiale de deșeuri.

***e)poluarea si alte efecte negative:***

**- protectia calitatii apelor:**

În perioada de execuție a lucrărilor nu există risc de poluare a apelor.Organizarea de șantier nu va fi amplasată în apropierea cursurilor de apă.

* *sursele de poluanţi pentru ape, locul de evacuare sau emisarul;*

Lucrările se vor executa cu utilaje din dotarea constructorului, verificate din punct de vedere tehnic.

* *staţiile şi instalaţiile de epurare sau de preepurare a apelor uzate prevăzute;*

Având în vedere specificul investiției, nu s-au prevăzut stații sau instalații pentru epurarea sau preepurarea apelor uzate.

In abordarea proiectului, o atentie aparte a fost acordata etapei de constructie, fiind alese acele solutii care sa asigure o amprenta de mediu cat mai scazuta. In acest sens s-a acordat o atentie particulara factorului de mediu apa, alegandu-se in acest sens, acolo unde s-a considerat oportun, solutii care sa conduca la o minimizare a impactului.

Perioada de funcționare: în timpul funcționării normale, conductele de transport apă și canalizare nu prezintă pericol de poluare a apelor.

Pentru prevenirea spargerilor conductei s-au luat următoarele măsuri suplimentare: prevederea de echipamente/materiale corespunzătoare presiunilor maxime de lucru și verificarea acestora pe baza calculului de rezistență conform normativelor în vigoare, controlul calității conductelor.

**- protecția calității aerului:**

În perioada de execuție a lucrărilor

În timpul realizării investiției singurele emisii în atmosferă sunt cele produse de motoarele autovehiculelor și utilajelor din dotarea firmei constructoare. Impactul gazelor de ardere, provenite de la motoarele acestora, asupra aerului atmosferic, este practic nesemnificativ.

*Măsuri de protecție a mediului:*

Limitarea preventivă a emisiilor din autovehicule se face prin condițiile tehnice impuse la omologarea acestora și pe toată durata de utilizare a acestora, prin inspecțiile tehnice periodice obligatorii. În condițiile de funcționare normală și de respectare a instrucțiunilor de proiectare, activitatea de transport apă prin conducte nu va afecta factorul de mediu aer.

Perioada de funcționare

Transportul de lichide prin conductele proiectate nu prezintă surse potențiale de poluare a aerului.

**- protecția împotriva zgomotului și vibrațiilor:**

* *sursele de zgomot şi de vibraţii;* În timpul realizării lucrărilor proiectate, principalele surse de zgomot și vibrații sunt produse de vehiculele specifice activităților de terasamente. Aceste surse de zgomot și vibrații se consideră a fi reversibile (odată cu terminarea lucrărilor) și de scurtă durată (având în vedere termenul scurt de execuție a lucrărilor).
* *amenajările şi dotările pentru protecția împotriva zgomotului şi vibrațiilor;*

 Pentru a reduce la minim neplăcerile cauzate, se are în vedere:

* menţinerea caracteristicilor tuturor utilajelor la parametrii cât mai apropiaţi de cei recomandaţi de constructor;
* reducerea la minimum a timpilor de funcţionare a utilajelor;
* desfăşurarea activităţilor numai în perioada de zi;
* evitarea rutelor de transport prin localităţi şi utilizarea unor rute ocolitoare;
* menţinerea în stare bună a drumurilor de acces;
* reducerea vitezei de circulaţie şi a capacităţii de transport pe drumurile publice.
* limitarea nivelului de zgomot la valorile legal stabilite prin SR 10009-2017, prin alegerea utilajelor adecvate și întreținerea adecvată a acestora;
* se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare;
* asigurarea stopării tuturor utilajelor, inclusiv a vehiculelor, în momentele când nu sunt utilizate efectiv, inclusiv pe timpul încărcării și descărcării autovehiculelor

**- protecția împotriva radiațiilor:**

* Sursele de radiații - nu există.
* Amenajările și dotările pentru protecția împotriva radiațiilor - nu este cazul.

**- protecția calității solului și a subsolului:**

*- sursele de poluanţi pentru sol, subsol, ape freatice şi de adâncime;*

În cadrul execuției lucrărilor, cât și în exploatarea obiectivului propus, nu se vor folosi substanțe sau materiale care să poată fi considerate ca surse de poluanți pentru sol, subsol, ape freatice și de adâncime.

Totodată singura sursă care poate fi considerată ca sursă poluantă pentru sol și subsol sunt eventualele scurgeri accidentale de lichide (benzină, motorină, uleiuri, etc.) provenite de la echipamentele si utilajele implicate in lucrarile de la nivelul fronturilor de lucrari și a organizarii de santier.

În situația producerii unui accident în urma căruia rezultă scurgeri de carburanți pe carosabil, se recomandă îndepărtarea rapidă a urmărilor accidentului, astfel încât carburanții să nu ajungă pe sol, iar deșeurile rezultate în urma procesului de îndepărtare vor fi eliminate conform prevederilor legale în vigoare. Atât pentru perioada de execuție a lucrărilor, cât și pentru cea de operare a sectorului de drum, în cazul producerii unui accident se recomandă apelarea de urgență a autorităților responsabile cu eliminarea urmelor accidentului.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar execuției.

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția așezărilor umane și alte obiective de interes public:** investiția nu va prezenta un impact negativ asupra așezărilor umane, precum și a altor obiective de interes public.

*Măsuri de protecție:*

- pentru utilajele de lucru se vor stabili trasee care sa asigure cel mai simplu acces la santier, cu perturbari minime.

- se va asigura semnalizarea santierului cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează în zonă.

- după desființarea șantierului, se va face reconstrucția ecologică a terenului folosit temporar pentru organizarea de șantier sau în alte scopuri.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accidente.

**g) *riscurile pentru sănătatea umană* :**

Se vor respecta prevederile Ordinului MS nr. 119/2014 privind aprobarea Normelor de igiena si sănătate publică privind mediul de viața al populatiei, actualizat 2023, cu modificările și completările ulterioare, precum și recomandările din Notificare Asistență de Specialitate. Pentru acest proiect a fost emisă Notificare Asistență de Specialitate nr. 2836/A/27.12.2023, de către DSPJ Brașov.

***2. Amplasarea proiectelor:***.

***a) utilizarea actuala și aprobata a terenurilor:***

Teren intravilan Municipiul Brașov, destinația actuală a terenurilor afectate de lucrări este de domeniu public, conform documentației de PUG aprobat cu HCL nr. 144/2011, prelungit cu HCL nr. 117/2021, la data prezentei: Zona circulații auto, pietonale și altele, în conformitate cu Certificatul de Urbanism nr. 3038 din 16.10.2023, eliberat de Primăria Municipiului Brașov.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul***;***

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***ii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri*** - *nu este cazul;*

***vii) zone cu densitate mare a populatiei –*** nu este cazul;

***viii) peisajele si situri importante din punct de vedere istoric, cultural sau arheologic*** - nu este cazul

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată:*** *locuitorii din zona*;

***b)* *natura impactului*** - nu este cazul;

***c) natura transfrontiera a impactului*** - nu este cazul;

***d) intensitatea și complexitatea impactului*** - impact redus;

***e) probabilitatea impactului –*** redusa, doar pe perioada executarii lucrarilor propuse prin proiect;

***f) debutul, durata, frecventa și reversibilitatea preconizate ale impactului*** - pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente si/sau aprobate*** *-* nu este cazul;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt urmatoarele:**

* proiectul propus **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei si faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus **nu intră** sub incidenta prevederilor art. 48 și 54 din Legea apelor 107/1996, cu modificările și completările ulterioare.

Pentru realizarea proiectului a fost emisă Consultanță Tehnică nr. 285/16.11.2023 de către SGA Brașov.

**Măsurile și condițiile de realizare a proiectului în conformitate cu CT nr. 235/02.10.2023, emisă de SGA Brașov:**

* Se vor respecta prevederile din documentația tehnică înaintată spre avizare, condițiile din certificatul de urbanism.
* În cazul în care, pe perioada de execuție apar elemente noi neprecizate în documentația tehnică de fundamentare, beneficiarul are obligația să solicite aviz modificator de gospodărire a apelor.
* Pe perioada de execuție a lucrărilor, constructorul va permite în caz de necesitate accesul și intervenția pentru execuția unor lucrări sau acțiuni necesare în caz de inundații, poluări accidentale sau alte situații specific cursurilor de apă.
* Se interzice evacuarea de ape uzate neepurate sau insuficient epurate în apele de suprafață, canale de desecare sau în acviferul freatic, atât pe perioada executării construcțiilor cât și după punerea în funcțiune a acestora.
* Se interzice depozitarea și/sau aruncarea deșeurilor de orice fel pe malurile cursurilor de apă sau în albiile acestora.
* La terminarea lucrărilor de investiții se vor dezafecta și reda folosinței inițiale terenurile ocupate cu drumurile de acces și platformele de lucru.
* Orice poluare accidentală produsă de beneficiar va fi anuntață în timp util la dispecerat SGA Brașov telefon 0268/414567; se vor lua măsuri operative de stopare, eliminare a cauzelor ce au produs-o și înlăturarea efectelor acesteia.

**Conditiile de realizare a proiectului:**

* Se vor respecta prevederile OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare.
* Se vor respecta prevederile HG nr. 1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
* Se vor respecta prevederile Legii nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor;
* Pe tot parcursul derulării lucrărilor de construcții se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
* Deșeurile rezultate la faza de implementare a proiectului vor fi colectate selectiv, cu posibilități de eliminare/valorificare cu societăți autorizate; vor fi evacuate ritmic în timpul execuției lucrărilor;
* Se vor lua măsuri pentru evitarea poluării solului prin depozitarea pe suprafețe impermeabile a materialelor și a deșeurilor rezultate în urma lucrărilor;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile la mijloacele de transport se vor executa doar la societăți autorizate;
* Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul se va face pe cat posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
* Titularul proiectului raspunde pentru refacerea zonelor afectate de implementarea proiectului;
* Terenul afectat temporar de lucrări, va fi adus la starea iniţială de utilizare;
* Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător.

Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* Nivelul de zgomot se va incadra in limitele impuse de SR 10009/2017;
* Organizarea de șantier se va face pe o arie cât mai restrânsă în jurul obiectivului, accesul utilajelor făcându-se exclusiv pe drumul de acces existent, depozitarea materialelor se va face în mod organizat doar în cadrul șantierului; nu se vor bloca căile de acces;
* Umezirea periodică a suprafețelor de teren, în special în perioadele cu intensitate ridicată a vântului pentru a impiedica împrăștierea în atmosferă a pulberilor, în special în zonele în care se efectuează săpături;
* Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp.

Se vor respecta de asemenea prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificările și completările ulterioare.

În conformitate cu prevederile OUG nr. 195/2005, aprobată prin Legea nr. 265/2006 privind protecția mediului, cu modificările și completările ulterioare:

 - art. 15 alin. (2) lit. a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin. (4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea și autenticitatea documentelor depuse la dosar se face răspunzător titularul proiectului.**

 **Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobării de dezvoltare;

 -anexa 5, art. 34, alin (2) notificarea prevăzuta la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurător prevazuta la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

 -art. 18, alin. (13) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Director Executiv,

Ciprian Marius BĂNCILĂ

 ȘEF SERVICIU A.A.A., ȘEF BIROU C.F.M.,

 Liliana Cristina COPACEA Mirela MOISĂ

 ÎNTOCMIT: ÎNTOCMIT:

Consilier Adriana RĂILEANU Consilier Viorel MAREAN